מפרט אחיד לפריט 4.1 ג'

**ביצים**:מדגרה

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - זרוע העבודה.............................................................................................6**

**פרק 4 - משרד החקלאות ופיתוח הכפר.....................................................................16**

**פרק 5 - הרשות הארצית לכבאות והצלה (תצהיר)........................................................24**

**פרק 1 - הגדרות כלליות**

* 1. **בעל מקצוע מוסמך**
		1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:
1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
	1. **בעל עסק**
		1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
	2. **גורם מוסמך ארצי**
		1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
	1. **הוראות לצד המפרט האחיד**
		1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
	2. **החוק**
		1. חוק רישוי עסקים, התשכ"ח-1968.
	3. **התקנות**
		1. תקנות רישוי עסקים (הוראות כלליות), התשס"א-2000.
	4. **מפרט, מפרט אחיד**
		1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
	5. **נותן אישור**
		1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
	6. **צו רישוי עסקים**
		1. צו רישוי עסקים (עסקים טעוני רישוי), התשע"ג-2013.
	7. **רישיון**
		1. רישיון עסק, היתר זמני או היתר מזורז.
	8. **רשות הרישוי**
		1. בתחום רשות מקומית - ראש הרשות המקומית או מי שהוא הסמיכו לכך.
		2. מחוץ לתחומה של רשות מקומית - מי ששר הפנים הסמיכו לכך.
	9. **שינוי בעלות**
		1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
	2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
	3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
	4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בפרק ה' לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
	5. רישיון יוצג בעסק במקום נראה לעין.
	6. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
	7. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
	8. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
	9. **ביטול רישיון או פקיעתו**
		1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
		2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
		3. היתר זמני יפקע בנסיבות האמורות בסעיף 2.9.2.
		4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
		5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
	10. **הוראות במפרט האחיד**
		1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
	11. **תחילה**
		1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - זרוע העבודה**

**מועד תחילתן של ההוראות המפורטות בפרק זה הוא ביום כ"ז בכסלו התשפ"ב (1 בדצמבר 2021), ובכלל זה לגבי עסק שבמועד התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני.**

* 1. **הוראות חוק הנוגעות לעניין**
		1. **פקודת הבטיחות בעבודה, התש"ל-1970 (להלן - פקודת הבטיחות בעבודה) ותקנותיה.**

התקנות העיקריות הרלוונטיות למפרט זה הן:

1. תקנות הבטיחות בעבודה (ציוד מגן אישי), התשנ"ז-1997.
2. תקנות הבטיחות בעבודה (חשמל), התש"ן-1990.
3. תקנות הבטיחות בעבודה (עבודה בגובה), התשס"ז-2007 (להלן - תקנות עבודה בגובה).
4. תקנות הבטיחות בעבודה (גהות תעסוקתית ובריאות העובדים ברעש), התשמ"ד-1984.
5. תקנות הבטיחות בעבודה (מכירה והשכרה של מכונות, מתקנים וציוד), התשס"א-2001.
6. תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים),התשע"א-2011.
7. תקנות הבטיחות בעבודה (גיליון בטיחות, סיווג, אריזה, תווי סימון של אריזות), התשנ"ח-1998.
8. תקנות הבטיחות בעבודה (נוחיות), התשכ"ה-1965.
9. תקנות הבטיחות בעבודה (עזרה ראשונה במקומות עבודה), התשמ"ח-1988.
	* 1. **חוק ארגון הפיקוח על העבודה, התשי"ד-1954 (להלן - חוק הארגון) ותקנותיו.**

התקנות העיקריות הרלוונטיות למפרט זה הן:

1. תקנות ארגון הפיקוח על העבודה (מסירת מידע והדרכת עובדים), התשנ"ט-1999 (להלן - תקנות מסירת מידע).
2. תקנות ארגון הפיקוח על העבודה (ממונים על הבטיחות), התשנ"ו-1996 (להלן - תקנות ממונים על הבטיחות).
3. תקנות ארגון הפיקוח על העבודה (ועדות בטיחות ונאמני בטיחות), התשכ"א-1960.
4. תקנות ארגון הפיקוח על העבודה (תכנית לניהול הבטיחות), התשע"ג-2013 (להלן - תקנות תכנית לניהול בטיחות).
	* 1. **פקודת תאונות ומחלות משלח יד (הודעה), 1945 ותקנותיה:**
5. תקנות מחלות מקצוע (חובת הודעה - רשימה נוספת), התש"ם-1980.
6. תקנות התאונות ומחלות משלח יד (הודעה על מקרים מסוכנים במקומות עבודה), התשי"א-1951.
	* 1. **תקנות עבודת הנוער (עבודות אסורות ועבודות מוגבלות), התשנ"ו-1995.**
	1. **הגדרות**לפרק זה -
		1. **אבזר הרמה** - התקן כלשהו המשמש או הנועד לשמש במישרין או בעקיפין לחיבור עומס להתקן הרמה ואינו מחובר דרך קבע לעומס, לרבות מענב, שרשרת, מענב חבל, טבעת, וו, מענב אונקל, סגיר, סביבול, מנעול סבב, עין הרמה, משולשת, חוליה, מלקחות לוח, מלקחות קורה, מלקחות מספריים, כלי קיבול להרמת חומרים או ציוד, דלי מלקחיים, בורג עין, קורת הרמה, מסגרת הרמה וכל התקן דומה המהווה חלק של התקן הרמה או אמצעי תליה, ולרבות תמיכה של התקן הרמה שבו משטח עבודה או במה.
		2. **בדיקות סביבתיות תעסוקתיות** - פעולות המבוצעות בידי בודק מעבדה מוסמך לשם מדידת רמת החשיפה המשוקללת, רמת החשיפה לזמן קצר ותקרת החשיפה במקום העבודה, הכוללות סקר מקדים מעודכן וניטור סביבתי של גורמים מזיקים שנערך בהתאם לממצאיו.
		3. **בדיקות רפואיות** - בדיקות שמתבצעות ע"י רופא מורשה או ע"י שירות רפואי מוסמך, לרבות בדיקות טוקסיקולוגיות-ביולוגיות
		4. **בודק מוסמך** - אדם שמפקח עבודה ראשי הסמיכו בכתב לערוך בדיקות וניסויים, כמפורט בפקודת הבטיחות בעבודה.
		5. **בודק מעבדה מוסמך** - עובד מעבדה מוסמכת בעל הסמכה תקפה ממפקח העבודה הראשי במשרד הכלכלה והתעשייה, לערוך בדיקות סביבתיות-תעסוקתיות במקומות עבודה.
		6. **בעל עסק** - כהגדרתו בסעיף 1.2, לרבות המחזיק במקום העבודה.
		7. **גורמים מזיקים** - גורמים כימיים ופיזיקאליים מזיקים, הנמצאים במפעל, ואשר העובדים עלולים להיחשף אליהם בזמן העבודה והם רשומים בספר, בתוספת הראשונה או בתוספת השנייה של תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011 ו/או ובאחת מתקנות הבטיחות בעבודה, גהות תעסוקתית ובריאות העובדים.
		8. **הספר**Threshold Limit Values for Chemical Substances and Physical Agents & Biological Exposure Indices –ACGIH.
		9. **התקני בטיחות** - התקן קבוע, אוטומטי או משולב, המגן באופן בטוח על כל חלק של מכונה, תהליך או ציוד אחר, העשוי להוות סכנה לעובדים ולנמצאים בסביבה המסוכנת, העונה על דרישות החקיקה בנושא, תקנים רלוונטיים, הוראות יצרן, כללי מקצוע מקובלים או נהלים מקצועיים שפורסמו.
		10. **טיפול** - אחסון, סידור, הרכבה, תיקון, ציפוי, פירוק, חידוש או ניקוי.
		11. **טלטול** - הובלה, הולכה, שינוע, העברה ממקום למקום, מילוי, הרקה, העמסה או פריקה.
		12. **מדריך עבודה בגובה** - מי שמוסד להכשרה נתן לו תעודת הכשרה לשמש מדריך באחד או יותר מתחומי העבודה שנקבעו בתקנות עבודה בגובה, והוא רשום במרשם.
		13. **מחזיק במקום העבודה** - כל אחד מאלה:
7. המעסיק.
8. במפעל - הבעל או התופש כמפורט בסעיפים 219 עד 221 לפקודת הבטיחות בעבודה (נוסח חדש), התש"ל-1970.
9. בעל מקום העבודה.
10. המנהל בפועל את מקום העבודה.
11. אדם שבהשגחתו או בפיקוחו פועל מקום העבודה.
12. המנהל בפועל של תאגיד, אם המפעל מצוי בבעלות תאגיד.
	* 1. **מחלת משלח יד** - מחלה הנזכרת בתוספת שבתקנות מחלות מקצוע (חובת הודעה - רשימה נוספת), התש"ם-1980, או מחלה אחרת כלשהי שעליה הוחלו הוראות סעיף 5 לפקודת התאונות ומחלות משלח היד (הודעה), 1945.
		2. **מיתקן חשמלי** - מיתקן המשמש לשם ייצור חשמל, הולכתו, הפצתו, צריכתו, צבירתו או שינויו (טרנספורמציה), לרבות מבנים, מכונות, מכשירים, מצברים, מוליכים, אבזרים, וציוד חשמלי קבוע או מיטלטל הקשורים במיתקן.
		3. **מיתקן** **לחץ** - דוד קיטור, קולט אוויר, קולט קיטור.
		4. **מכונה** - כל מכונה, התקן וציוד, לרבות התקן מכני ורצועת הנעה.
		5. **מכין תכנית לניהול בטיחות** - בעל השכלה וניסיון בתחום הבטיחות והבריאות התעסוקתית לפי תקנה 4 לתקנות ארגון הפיקוח על העבודה (תכנית לניהול הבטיחות), התשע׳׳ג-2013.
		6. **ממונה על הבטיחות** - בעל אישור כשירות שנתמנה בידי מעביד לממונה על הבטיחות, הגהות ובריאות העובדים במפעל, בהתאם לסעיף 25(א) לחוק ארגון הפיקוח על העבודה ולפי תקנות ארגון הפיקוח על העבודה (ממונים על הבטיחות), התשנ"ו-1996.
		7. **מעבדה מוסמכת (משרד הכלכלה והתעשייה) (להלן - מעבדה מוסמכת)** - מעבדה לגהות תעסוקתית של משרד הכלכלה והתעשייה וכל מעבדה אחרת שמפקח העבודה הראשי הסמיכה לבצע בדיקות סביבתיות -תעסוקתיות של ריכוזי החומר באוויר במקומות עבודה.
		8. **מעסיק** - לרבות חבר בני אדם ונציגו החוקי של מעביד שנפטר, ולרבות מחזיק או תופס במקום עבודה.
		9. **מעלית** - מתקן המשמש לתנועת בני אדם או טובין בין מסילות קבועות, אשר לו תא או דוכן הנע במסלול מאונך או כמעט מאונך, ותנועתו מוגבלת על-ידי מכוון
		10. **מפעל - משרד הכלכלה והתעשייה (להלן - מפעל או עסק)** - מפעל או חצרים שבהם או בתחומי הגדר שלהם או מסביב להם עובדים בני-אדם בעבודת כפיים בתהליך המשמש לעשיית מצרך או חלק של מצרך, שינויו, תיקונו, עיטורו, גימורו, ניקויו, רחיצתו, פירוקו, הריסתו או הכשרתו למכירה, או הכרוך באלה, ונתקיימו בחצרים שתי אלה:
13. פעולת המפעל היא דרך משלח-יד או לשם השתכרות.
14. אם מועסקים שם עובדים שכירים - יש למחזיק במקום העבודה זכות גישה או זכות שליטה; לרבות המפעלים המפורטים בסעיף 3 לפקודת הבטיחות בעבודה [נוסח חדש], התש"ל-1970.
	* 1. **מפקח עבודה** - מי שנתמנה לפי חוק ארגון הפיקוח על העבודה, התשי"ד-1954, להיות מפקח עבודה, סגן מפקח עבודה ראשי או מפקח עבודה ראשי, לפי העניין, ו"מפקח אזורי" לעניין מפעל פלוני - מי שנתמנה לפי החוק האמור להיות מפקח עבודה אזורי באזור שבו נמצא המפעל.
		2. **מקרה מסוכן** - מקרה כלשהו מהמקרים הנמנים בתקנות התאונות ומחלות משלח יד (הודעה על מקרים מסוכנים במקומות עבודה), התשי"א-1951.
		3. **נאמן בטיחות** - מי שנאמן לענייני בטיחות או גהות מכוח סעיפים 19 או 20 לחוק ארגון הפיקוח על העבודה, התשי"ד-1954.
		4. **נוחיות** - משתנות, בתי כיסא עם אסלה להדחה, בתי כיסא מעל בור, בתי כיסא יבשים למיניהם ונוחיות כיוצא באלה.
		5. **סיכונים** - סיכוני בטיחות ובריאות הנובעים משימוש בציוד, בחומר, בתהליך ייצור או בכל גורם אחר במקום עבודה.
		6. **סקר מקדים** - סקר שיטתי הנערך במקום העבודה לצורך זיהוי, הערכה ותיעוד של גורמים מזיקים, הכולל אפיון שלסביבת העבודה ומתבצע באמצעות תצפיות ואיסוף מידע איכותי וכמותי בעמדות עבודה ובחללי עבודה, וממצאיו משמשים בסיס לקביעת היקף הניטור הסביבתי-תעסוקתי.
		7. **עבודה בגורם מזיק** - ייצור, שימוש, עיבוד, טיפול, טלטול או עבודות תחזוקה.
		8. **עובד** - לרבות עובד קבלן כוח אדם, עובד קבלן חיצוני, עובד עצמאי.
		9. **עובד בגורם מזיק** - כל עובד החשוף לאחד או יותר מן הגורמים המזיקים בריכוז העולה על רמת הפעולה הסביבתית התעסוקתית, או שעובד במגע או בחשיפה, או תוך אפשרות של מגע או חשיפה לגורם בעבודה או בתהליך עבודה מן הנקובים בתוספות לתקנות בטיחות בעבודה, גהות תעסוקתית ובריאות העובדים, והוא עובד עבודה חלקית או מלאה ביום עבודה של 8 שעות מתוך יממה, במשך מספר שעות לשנה כמפורט בתקנות בטיחות בעבודה, גהות תעסוקתית ובריאות העובדים.
		10. **רופא מורשה** - רופא מומחה לרפואה תעסוקתית, וכן רופא של שירות רפואי מוסמך ששר הכלכלה והתעשייה בהסכמת שר הבריאות, הרשו לעניין תקנות גהות תעסוקתית.
		11. **רמת הפעולה** - רמה של מחצית החשיפה המשוקללת המרבית המותרת או, אם לא נקבע ערך לחשיפה המשוקללת המרבית המותרת, מחצית תקרת החשיפה המותרת של הגורמים המזיקים הנקובים בתוספת הראשונה ובחלק א' בתוספת השנייה בתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
		12. **רעש מזיק** - רעש שמפלסו גבוה מהערכים המותרים בתקנות הבטיחות בעבודה (גהות תעסוקתית ובריאות העובדים ברעש), התש"ס-2000, העלול לגרום לנזק בריאות לעובד החשוף לו במקום עבודתו.
		13. **שירות רפואי מוסמך** - כל אחד מאלה.
15. מרפאה לרפואה תעסוקתית הפועלת במסגרת קופת חולים, כהגדרתה בחוק ביטוח בריאות ממלכתי, התשנ"ד-1994.
16. קופת חולים, כהגדרתה בחוק ביטוח בריאות ממלכתי , התשנ"ד-1994.
17. מוסד רפואי, ששר הכלכלה והתעשייה, בהסכמת שר הבריאות, הסמיכו לביצוע בדיקות רפואיות לעניין תקנות אלה.
	* 1. **תאונת עבודה** - תאונה שאירעה לעובד תוך כדי עבודתו ועקב עבודתו אצל מעבידו או מטעמו, ולעובד עצמאי – עקב עיסוקו במשלח ידו.
		2. **תקנות גהות תעסוקתית ובריאות העובדים** - למפרט זה - כל אחת מאלה:
18. תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
19. תקנות הבטיחות בעבודה (גהות תעסוקתית ובריאות העובדים ברעש), התשמ"ד-1984.
	1. **כללי**
		1. בעל עסק יקיים כהלכה את כל הוראות החקיקה הנוגעות לעניין לגבי סוג העסק שלו, לפי מספר העובדים, תהליכי העבודה, גורמים מזיקים, ציוד ומכונות, תנאי רווחה וכדומה.
		2. דרישות בעניין הבטיחות והבריאות התעסוקתית חלות הן ביחס לעובדים והן ביחס לנמצאים במקום העסק וסביבתו. לכן, גם לגבי מבקרים במקום העסק שאינם עובדים - יינקטו לגביהם אמצעי בטיחות וגהות ע"י בעל העסק.
	2. **תנאים מוקדמים**
		1. לא יתחיל בעל עסק לתפוש חצרים כמפעל ולא יתחיל להשתמש בחצרים כמפעל אלא אם נמסרה, לפחות עשרה ימים מראש, הודעה בכתב [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) או אם התיר המפקח בכתב לתפוש או להשתמש כאמור לפני תום עשרת הימים, בהתאם לדרישת סעיף 195 לפקודת הבטיחות בעבודה.
		2. בעל עסק יתקין נקודות נאותות ונגישות לצורך הספקת מים ראויים לשתייה, שהגישה אליהן נוחה לכל העובדים במפעל, בהתאם לדרישת סעיף 136 לפקודת הבטיחות בעבודה.
		3. בעל עסק יתקין ויקיים נוחיות מספיקות ונאותות לשימוש כל העובדים בעסק, נפרדות לגברים ולנשים, תקינות ובמצב נקי בכל עת, כנדרש [בתקנות הבטיחות בעבודה (נוחיות), התשכ"ה-1965](http://www.nevo.co.il/law_html/law01/051_020.htm).
		4. בעל עסק, שמבוצע בו תהליך מסוכן לבריאות, יקצה לרשות העובדים מקום מתאים לאכילת ארוחותיהם, ובו שולחנות וכסאות במספר מספיק לשימוש העובדים, בהתאם לדרישת סעיף 158 לפקודת הבטיחות בעבודה.
		5. בעל עסק ירכוש ויתקין בעסק ארגזי עזרה ראשונה, נגישים במהירות ובקלות בעת הצורך, עם תכולה הנדרשת [בתקנות הבטיחות בעבודה (עזרה ראשונה במקומות עבודה), התשמ"ח-1988](http://www.nevo.co.il/law_html/law01/051_043.htm), בהתאם למספר העובדים.
		6. בעל עסק יתקין אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של הגורם המזיק וכן יתקין מערכות אוורור יעילות בכל מקומות העבודה והשהיה של העובדים החשופים לגורם מזיק, בהתאם לדרישות תקנה 2 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
	3. **תנאים ברישיון**
		1. **ארגון מערך הבטיחות**
20. תנאי תשתית
21. בעל עסק יאחסן חומר מסוכן כהגדרתו [בחוק חומרים מסוכנים](http://www.sviva.gov.il/InfoServices/ReservoirInfo/doclib/%D7%97%D7%95%D7%9E%D7%A8%D7%99%D7%9D%20%D7%9E%D7%A1%D7%95%D7%9B%D7%A0%D7%99%D7%9D/homarim01.pdf), במקום בר-פיקוח, רחוק ממקור חום ואש, עם שילוט מתאים, כאמור בתקנות גהות תעסוקתית ובריאות העובדים הרלוונטיות לתחום העיסוק של העסק.
22. תנאים תפעוליים
23. בעל עסק לא יפעיל עסק מהסוג המפורט [בתקנה 4 לתקנות ממונים על הבטיחות](http://www.nevo.co.il/law_html/law01/026_009.htm) אלא לאחר שמינה ממונה על הבטיחות בעל אישור כשירות תקף באמצעות הטופס "[הודעה על מינוי ממונה בטיחות"](https://www.gov.il/he/service/safety-officer-appointment) ולאחר שקיבל אישור ממפקח עבודה אזורי על המינוי.
24. בעל עסק מהסוג המפורט [בתקנה 4 לתקנות ממונים על הבטיחות](http://www.nevo.co.il/law_html/law01/026_009.htm) יעסיק ממונה על הבטיחות בהיקף העסקה כנדרש [בנוהל היקף העסקת ממונים על הבטיחות של משרד הכלכלה והתעשייה](https://employment.molsa.gov.il/Employment/SafetyAndHealth/Mafar/MafarInstructions/SafetyAndHealthP009.pdf).
25. בעל עסק שמינה ממונה על הבטיחות יקיים את חובותיו כמפורט [בתקנה 11 לתקנות ממונים על הבטיחות](http://www.nevo.co.il/law_html/law01/026_009.htm).
26. בעל עסק לא יפעיל מקום עבודה כהגדרתו [בתקנות תכנית לניהול הבטיחות](http://www.nevo.co.il/law_html/law01/500_845.htm) אלא כשבידיו תכנית לניהול בטיחות אשר הוכנה בידי מכין תכנית לניהול בטיחות, בהתאם להוראות חובה בתכנית בטיחות המפורטות [בתקנה 5 לתקנות תכנית לניהול בטיחות](http://www.nevo.co.il/law_html/law01/500_845.htm).
27. בעל עסק במקום עבודה כהגדרתו [בתקנות תכנית לניהול הבטיחות](http://www.nevo.co.il/law_html/law01/500_845.htm) ימלא אחר דרישות [תקנה 3 לתקנות תכנית לניהול בטיחות](http://www.nevo.co.il/law_html/law01/500_845.htm).
28. בעל עסק, בו מועסקים לפחות 25 עובדים, יקים ועדת בטיחות כנדרש [בסעיף 10 לחוק הארגון](https://www.nevo.co.il/law_html/Law01/026_001.htm) ויכשיר נאמני בטיחות כנדרש [בתקנה 4 לתקנות מסירת מידע.](http://www.nevo.co.il/law_html/law01/026_010.htm) מזכיר הועדה ידווח על הקמת הועדה כאמור בסעיף 3.6.1.(2).
29. בעל עסק ימנה "אדם כשיר" כהגדרתו בסעיף 38(ב) [לפקודת הבטיחות בעבודה](http://www.nevo.co.il/law_html/law01/051_002.htm) באמצעות [כתב מינוי לאדם כשיר](https://employment.molsa.gov.il/Services/ServiceForms/Qualified_Man_Machine_Safety.doc), לבצע פעולה במכונות שבתנועה ובממסרת שבתנועה כשאינן מגודרות.
30. בעל עסק לא יעסיק עובד בחומר או בציוד או בביצוע תהליך עבודה, שבהם קיימים סיכונים, אלא אם מסר לעובד תמצית מידע בכתב אודות הסיכונים אליהם העובד עלול להיות חשוף בעסק, לכל המאוחר ביום תחילת עבודתו, באמצעות נהלים והוראות עבודה ובטיחות מעודכנים, בהתאם לדרישת תקנה 7 לתקנות מסירת מידע.
31. בעל העסק יקיים הדרכה לעובד החשוף לסיכונים, המותאמת לתפקידו ולסיכונים אליהם הוא חשוף, בדבר מניעת סיכונים והגנה מפניהם באמצעות בעל מקצוע מתאים ויוודא כי כל עובד הבין את הסיכונים והוא בקיא בנושא ההדרכה וכי הוא עובד על פיה. בעל העסק יחזור ויקיים הדרכה כאמור בהתאם לצורכי העובדים ולפחות אחת לשנה אלא אם נקבע אחרת בתקנות גהות תעסוקתית ובריאות העובדים, והכל בהתאם לדרישות [תקנות מסירת מידע](http://www.nevo.co.il/law_html/law01/026_010.htm).
32. בעל עסק ינהל [פנקס רישום הדרכה](https://employment.molsa.gov.il/Services/ServiceForms/Workers_Training_Registration.doc) בהתאם ל[תקנה 6 לתקנות מסירת מידע](http://www.nevo.co.il/law_html/law01/026_010.htm).
33. בעל עסק יחזיק במקום עבודה גיליון בטיחות (SDS) של כל חומר מסוכן, כהגדרתו [בחוק חומרים מסוכנים, תשנ"ג-1993](http://www.sviva.gov.il/InfoServices/ReservoirInfo/doclib/%D7%97%D7%95%D7%9E%D7%A8%D7%99%D7%9D%20%D7%9E%D7%A1%D7%95%D7%9B%D7%A0%D7%99%D7%9D/homarim01.pdf) (להלן - חוק חומרים מסוכנים), הנמצא במקום העסק; העתק מהגיליון יוחזק במקום נגיש ובהישג ידם של העובדים במקום העבודה, בהתאם לדרישות [תקנות 3 ו-6 בתקנות הבטיחות בעבודה (גיליון בטיחות, סיווג, אריזה, תווי סימון של אריזות), התשנ"ח-1998](http://www.nevo.co.il/law_html/law01/051_057.htm).
34. בעל עסק יסמן חומרים, ציוד ותהליכי עבודה מסוכנים במקום העבודה בתווית או בשלט אזהרה מתאימים ומובנים, וכן יתקין שלטי הדרכה לשימוש בציוד מגן אישי כנדרש [בתקנה 8 לתקנות מסירת מידע](http://www.nevo.co.il/law_html/law01/026_010.htm).
35. בעל עסק יקבע נהלי עבודה ונהלי בטיחות וגהות ברורים וכתובים בעניין אחסון חומרים ונהלים לשינוע, יבצע בקרה על יישומם בבית העסק ויעדכן אותם בהתאם לצורך.
	* 1. **בטיחות**
36. תנאי תשתית
37. בעל עסק יתקין ויקיים מיתקן חשמלי, בהתאם לדרישות [תקנות הבטיחות בעבודה (חשמל), התש"ן-1990](http://www.nevo.co.il/law_html/law01/051_045.htm). בעל עסק יקיים את המיתקן החשמלי במצב תקין בכל עת.
38. בעל עסק יתקין אמצעי גישה בטוחים ומעברים נוחים וחופשים ממכשולים לכל מקום שאדם צריך לעבור בו, בהתאם לסעיף 49 לפקודת הבטיחות בעבודה.
39. בעל עסק יבצע עבודה בגובה על פי הדרישות המופיעות ב[תקנות עבודה בגובה](http://www.nevo.co.il/law_html/law01/999_765.htm) ולפי סוג עבודה בגובה הרלוונטי.
40. תנאים תפעוליים
41. בעל עסק לא יפעיל מכונות, ציוד וכלי עבודה אלא לאחר שהתקין התקני בטיחות ומיגון מתאימים המונעים מגע בין העובד לבין חלקים טעוני גידור, כהגדרתם ב[סעיף 37 לפקודת הבטיחות בעבודה](http://www.nevo.co.il/law_html/law01/051_002.htm), לפי הוראות החקיקה הרלוונטית הנוגעות לעניין, תקנים וכללי המקצוע המקובלים.
42. בעל עסק יחזיק התקני בטיחות ומיגון עבור חלקים טעוני גידור, המוזכרים בסעיף 3.5.2.(2)(א), תקינים, כל עוד אלו מצויים בתנועה או בשימוש, בהתאם לדרישת סעיף 44 לפקודת הבטיחות בעבודה.
43. בעל עסק לא ימכור, לא ישכור ולא ישכיר מכונה או פריט כהגדרתם [בתקנות הבטיחות בעבודה (מכירה והשכרה של מכונות, מיתקנים וציוד), התשס"א-2001](http://www.nevo.co.il/law_html/law01/051_059.htm) אלא אם ממלאים אחר דרישות פקודת הבטיחות בעבודה או תקנותיה לרבות תקן רשמי, ככל שקיים. ככל שהמכונה או הפריט ממלאים אחר דרישות הפקודה האמורה, בעל העסק יצרף הוראות הפעלה, אחזקה ובטיחות בשפה העברית. למכונה או פריט מיובאים, יצורפו הוראות אלו בשפה האנגלית.
44. בעל עסק יטלטל חומר מסוכן, כהגדרתו [בחוק חומרים מסוכנים](http://www.sviva.gov.il/InfoServices/ReservoirInfo/doclib/%D7%97%D7%95%D7%9E%D7%A8%D7%99%D7%9D%20%D7%9E%D7%A1%D7%95%D7%9B%D7%A0%D7%99%D7%9D/homarim01.pdf), בכלים ובאמצעים בטוחים ומתאימים.
45. בעל עסק לא יפעיל מכונת הרמה, אביזר הרמה ומיתקן לחץ (להלן – כלים טעוני בדיקה תקופתית) אלא אם נבדקו בתדירות שנקבעה בפקודת הבטיחות בעבודה ונמצאו תקינים בידי בודק מוסמך מתוך הרשימה הנמצאת בכתובת: <http://apps.moital.gov.il/afikReports/R001.aspx>
46. בעל עסק יחזיק בעסק את תסקירי הבדיקה התקפים של הכלים טעוני בדיקה תקופתית השייכים לעסק כאמור בסעיף 3.6.2.
47. בעל עסק יבצע תחזוקה שוטפת, על פי הוראות יצרן, לכלים טעוני בדיקה תקופתית.
48. בעל עסק יספק ציוד מגן אישי מתאים לכל עובד החשוף לסיכונים בעסק. ציוד מגן אישי יהיה באיכות נאותה, חזק ועמיד ובעל מבנה ותכונות למתן הגנה נאותה מפני הסיכונים שאותם הוא בא למנוע. בנוסף, יותאם הציוד, לפי תפקידו וצורתו, לאיבר הגוף של העובד שעליו הוא נועד להגן, וכן לסיכון שאותו הוא נועד למנוע. ציוד מגן אישי יהיה בכמות מספקת לכל העובדים החשופים לסיכונים. ציוד מגן אישי יעמוד בדרישות [תקנות הבטיחות בעבודה (ציוד מגן אישי), התשנ"ז-1997](http://www.nevo.co.il/law_html/law01/051_056.htm), ובהוראות התקן הרלוונטי לציוד, ככל שקיים ויתוחזק באופן המבטיח תקינותו, לרבות על פי הוראות יצרן הציוד. בעל העסק יחייב כל עובד החשוף לסיכונים בעסק להשתמש בציוד מגן אישי.
	* 1. **בריאות תעסוקתית**
49. תנאי תשתית
50. בעל עסק בו מתבצעת עבודה בגורם מזיק, יתקין וינקוט אמצעי גיהות המפורטים בתקנות גהות תעסוקתית ובריאות העובדים רלוונטיות לתחום העיסוק של העסק.
51. בעל עסק יתקין תאורה מספיקה ונאותה, טבעית או מלאכותית בכל חלק במפעל, בהתאם לדרישת סעיף 28 לפקודת הבטיחות בעבודה.
52. בעל עסק יקיים מידת חום סבירה בכל עמדת עבודה במפעל [בהתאם לסעיף 30 לפקודת הבטיחות](https://www.nevo.co.il/law_html/Law01/051_002.htm).
53. תנאים תפעוליים
54. בעל עסק יחזיק את המפעל במצב נקי, בהתאם לדרישת סעיף 16 לפקודת הבטיחות בעבודה. בהתאם לסעיף 20 לפקודת הבטיחות בעבודה, בעל עסק רשאי להגיש בקשה לפטור מדרישה זו.
55. בעל עסק יאסוף ויסלק פסולת המכילה גורמים מזיקים מתחנות העבודה, כך שלא ייגרם מטרד או נזק לבריאות העובד, בהתאם לדרישת תקנה 2 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
56. בעל עסק יתחזק וישמור אמצעי גיהות תעסוקתיים כאמור בסעיף 3.5.3.(1)(א) במצב תקין, על פי כללי המקצוע המקובלים, בהתאם לדרישת תקנותגהות תעסוקתית ובריאות העובדים.
57. בעל עסק לא יעסיק עובד בגורם מזיק מבלי שהעובד עבר בדיקה רפואית בידי [רופא מורשה](http://apps.moital.gov.il/afikReports/ProvidersList.aspx?3) בתדירות שנקבעה בתקנות גהות תעסוקתית ובריאות העובדים הרלוונטיות לתחום העסק ובתנאי שהעובד נמצא מתאים לעבודתו בגורם מזיק.
58. בעל עסק, הנדרש לבצע בדיקות רפואיות תעסוקתיות לעובד בגורם מזיק, בהתאם לדרישות תקנות גהות תעסוקתית ובריאות העובדים הרלוונטיות לתחום העיסוק של העסק, יחזיק במקום העבודה את פנקס הבריאות של העובד, כל עוד העובד מועסק אצלו כאמור בפרק 3.6.2.
59. בעל עסק במקום עבודה שבו מתבצעת עבודה בגורם מזיק לרבות פורמאלדהיד או אלדהיד אחר, לא יבצע ניטור סביבתי תעסוקתי אלא אם נערך קודם לניטור סקר מקדים לצורך קביעת תכנית ניטור תעסוקתי. סקר מקדים יבוצע באמצעות [בודק מעבדתי מוסמך](http://apps.moital.gov.il/afikReports/LabsList.aspx?2), לפחות כל שנתיים או סמוך למועד הניטור אם בוצעו שינויים העלולים להשפיע על רמת החשיפה של העובדים, בהתאם לתקנה 1 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
60. בעל עסק יבצע בדיקות סביבתיות תעסוקתיות במקום עבודה בו עובדים בגורם מזיק באמצעות [מעבדה מוסמכת ו/או בודק מעבדתי מוסמך](http://apps.moital.gov.il/afikReports/LabsList.aspx?2) בתדירות שנקבעה בתקנות גהות תעסוקתית ובריאות העובדים הרלוונטיות לתחום העיסוק של העסק ובתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
61. בעל עסק במקום עבודה שבו מתבצעת עבודה בגורם מזיק ותוצאות הבדיקות הסביבתיות התעסוקתיות מצביעות על חריגות, ינקוט בכל אמצעי טכנולוגי מיטבי זמין, ויפעל בהתאם להוראות כל דין וכללי המקצוע, לשם הורדת החשיפה לגורם האמור עד לערכי החשיפה המותרים, כפי שנקבעו בתקנות גהות תעסוקתית ובריאות העובדים או בספר, בהתאם לתקנה 2 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
62. בעל עסק יפרסם בתחנות העבודה השונות במקום עבודה את תוצאות הבדיקות הסביבתיות התעסוקתיות, על מנת שיובאו לידיעת כל העובדים, בהתאם לתקנה 5 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
63. בעל עסק יתחזק אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של הגורם המזיק וכן יתחזק מערכות אוורור טובות בכל מקומות העבודה והשהיה של העובדים החשופים לגורם מזיק.
	* 1. **רווחה לעובדים**
64. תנאי תשתית
65. בעל עסק יתקין ויקיים סידורי רחצה לשימוש העובדים, שהגישה אליהם תהיה נוחה, לרבות סבון ומגבות נקיות לניגוב, בהתאם לסעיף 140 לפקודת הבטיחות בעבודה. בעל עסק רשאי לבקש פטור מדרישה זו בהתאם לסעיף 141 לפקודת הבטיחות בעבודה.
66. בעל עסק יתקין ויקיים לשימוש העובדים מלתחה מספיקה ונאותה לבגדים שאין לובשים אותם בשעות העבודה בהתאם [לסעיף 142 לפקודת הבטיחות בעבודה](https://www.nevo.co.il/law_html/Law01/051_002.htm). בעל עסק רשאי לפטור מדרישה זו בהתאם לסעיף 143 לפקודת הבטיחות בעבודה.
67. בעל עסק יתקין כסאות או ספסלים מתאימים, בעלי משענת גב, במספר מספיק ובמצב תקין על מנת לאפשר לעובדים לשבת כאשר קיימת להם האפשרות, בהתאם לדרישת סעיפי 144 ו-145 לפקודת הבטיחות בעבודה. בעל עסק רשאי לפטור מדרישה זו בהתאם לסעיף 146 לפקודת הבטיחות בעבודה.
	1. **דיווחים הצהרות ואחזקת מסמכים**
		1. **חובת דיווח והצהרות**
68. בעל עסק שבעסקו ארעה תאונת עבודה או חלה אחד העובדים במחלת מקצוע, ישלח [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) דיווח באמצעות "[טופס הודעה על תאונת עבודה/מחלת מקצוע](https://www.gov.il/he/service/report-of-a-work-accident)" לגבי כל אלה:
69. תאונת עבודה כאשר הנפגע נעדר למשך יותר מ- 3 ימים ממקום עבודתו , בהתאם לסעיף 3 לפקודת תאונות ומחלות משלח-יד (הודעה), 1945.
70. מחלת משלח יד (מקצוע) כמפורט [ברשימת מחלות מקצוע המחייבות הודעה לפיקוח על העבודה](http://www.nevo.co.il/law_html/law01/P228_003.htm), בהתאם לסעיף 5 לפקודת תאונות ומחלות משלח-יד (הודעה), 1945.
71. מקרה מסוכן כמפורט ב- [(הודעה על מקרים מסוכנים במקומות עבודה), התשי"א-1951](http://www.nevo.co.il/law_html/law01/P228_002.htm).
72. בעסק בו קיימת חובה להקים ועדת בטיחות, מזכיר ועדת הבטיחות כאמור בסעיף 3.5.1.(2)(ו), ישלח במכתב רשום [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) הודעה על הקמת ועדת בטיחות בהתאם [לסעיף 12 לחוק הארגון](https://www.nevo.co.il/law_html/Law01/026_001.htm) ויפרט בה שמות חברי הועדה, יושב הראש והמזכיר. מזכיר ועדת הבטיחות ישלח [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) פרוטוקול מישיבות הועדה או תמצית ממנו.
	* 1. **אחזקת מסמכים** - בעל עסק יחזיק בכל עת את המסמכים הבאים הרלוונטיים לעסק:
73. פנקס רישום הדרכה, בהתאם [לטופס "רישום הדרכה"](https://employment.molsa.gov.il/Services/ServiceForms/Workers_Training_Registration.doc) לתקופה של שנה מתאריך ביצוע ההדרכה.
74. אישור מפקח עבודה אזורי על מינוי ממונה על הבטיחות, המועסק בעסק או המספק שירותים לעסק.
75. [כתב מינוי לאדם כשיר](https://employment.molsa.gov.il/Services/ServiceForms/Qualified_Man_Machine_Safety.doc)  - כל עוד העובד מועסק בעסק.
76. תסקיר בדיקה תקף של בודק מוסמך לאבזרי הרמה.
77. תסקיר בדיקה תקף של בודק מוסמך למכונת הרמה.
78. תסקיר בדיקה תקף של בודק מוסמך למיתקן לחץ.
79. סקר מקדים מבודק מעבדתי מוסמך - (הסקר יישמר לתקופה של 20 שנה מתאריך ביצועו).
80. דוח בדיקה סביבתית תעסוקתית ממעבדה מוסמכת (משרד הכלכלה והתעשייה) - (דוחות הבדיקה יישמרו לתקופה של 20 שנה מתאריך ביצוען).
81. פנקס בריאות מרופא מורשה - כל עוד העובד מועסק בעסק.
82. פנקס המפעל בהתאם לסעיף 198 לפקודת הבטיחות בעבודה.

**פרק 4 - משרד החקלאות ופיתוח הכפר**

**מועד תחילתן של ההוראות המפורטות בפרק זה הוא ביום כ"ז בכסלו התשפ"ב (1 בדצמבר 2021), ובכלל זה לגבי עסק שבמועד התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני.**

* 1. **הוראות חוק עיקריות הנוגעות לעניין**
		1. [פקודת מחלות בעלי חיים [נוסח חדש] התשמ"ה-1985.](http://www.moag.gov.il/NR/rdonlyres/AF1D74E0-0BFE-47B2-AE3E-298BD84502E7/0/pkudat_mahalot_baaley_haim.pdf)
		2. [חוק צער בעלי חיים (הגנה על בעלי חיים), תשנ"ד-1994.](https://www.nevo.co.il/Law_html/law01/p200m2_002.htm)
		3. [תקנות מחלות בעלי חיים (מדגריות), תשכ"ז-1967.](http://www.moag.gov.il/NR/rdonlyres/2C588670-5426-48EB-9799-83855A3FCDD2/0/takanot_mahalot_madgeriot.doc)
		4. [תקנות מחלות בעלי חיים (הסדרת תנועת בעלי חיים) התשמ"ב-1982.](http://www.moag.gov.il/NR/rdonlyres/C1EF2C66-5D70-40D9-8881-578E906C8CCE/0/takanot_mahalot_baaley_haim.doc)
		5. [תקנות רישוי עסקים (תנאים לרישוי משקי עופות ולולים), התשמ"א-1981](https://www.nevo.co.il/law_html/Law01/p212m1_016.htm).
		6. [תקנות מחלות בעלי חיים (הקמה והפעלה של משקי טיפוח, הפצה, רבייה וגידול של עופות), התשמ"א-1981](http://www.sviva.gov.il/InfoServices/ReservoirInfo/doclib/%D7%98%D7%91%D7%A2/teva52.pdf).
		7. [תקנות מחלות בעלי חיים (פסדים), התשמ"א-1981](http://www.sviva.gov.il/InfoServices/ReservoirInfo/doclib/%D7%A4%D7%A1%D7%95%D7%9C%D7%AA/psolet08.pdf).
		8. [תקנות צער בעלי חיים (הגנה על בעלי חיים) (הובלת עופות), תשע"ב-2011.](https://www.nevo.co.il/law_html/law01/500_586.htm)
	2. **הגדרות**

בפרק זה

|  |  |
| --- | --- |
| אפרוח של עוף אשר בקע במדגריה | אפרוח |
| ביצים לדגירה של עופות כמשמעותם בתוספת הראשונה בפקודת מחלות בעלי חיים (נוסח חדש), התשמ"ה 1985 | ביצים |
| ביצה של עוף שיש בה עובר שלא בקע, לאחר היום ה- 13 להדגרתה, ואם היא ביצת שליו - לאחר היום ה- 7 להדגרתה | ביצת דגירה |
| "בעל מדגריה" - מי שקיבל רישיון להפעלת מדגריה לפי תקנה 2(א) לתקנות המדגריות, ואם הוא תאגיד - גם מי שהמדגריה נמצאת בהחזקתו או בניהולו | בעל מדגריה |
| גזעים לייצור תרנגולות להטלת ביצי מאכל | גזעים קלים |
| גזעים לייצור תרנגולות לבשר | גזעים כבדים |
| אישור בכתב מאת המנהל להקמת מדגריה | היתר הקמה |
| רופא וטרינר, עובד השירותים הווטרינריים במשרד החקלאות, שמינה המנהל לעניין חוק צער בעלי חיים (הגנה על בעלי חיים), תשנ"ד-1994 | הממונה |
| מנהל השירותים הווטרינריים או רופא וטרינר עובד משרד החקלאות ופיתוח הכפר שהוסמך על ידו | המנהל |
| מחברת רישום או תיעוד באמצעות מחשב | יומן |
| מבנה בו מבוצעת פעולה להדגרת ביצים עד לבקיעת אפרוחים ושיווקם, לרבות חצר המבנה, ציוד המבנה והמיתקנים המצויים בו | מדגריה |
| משק עופות כהגדרתו בתקנות מחלות בעלי חיים (הקמה והפעלה של משקי טיפוח, הפצה, רבייה וגידול של עופות), התשמ"א-1981, שבו הוטלו הביצים | משק רבייה |
| כמפורט בתוספת הראשונה לפקודת מחלות בעלי חיים [נוסח חדש], התשמ"ה-1985  | עוף |
| כהגדרתם בתקנות מחלות בעלי חיים (פסדים), התשמ"א -1981 | פסדים |
| מי שהוסמך לפי פקודת מחלות בעלי חיים [נוסח חדש], תשמ"ה-1985 | רופא וטרינר ממשלתי |
| רישיון מאת המנהל שניתן להפעלת מדגריה | רישיון מדגריה |
| עופות להטלה, לפיטום או לרבייה | שלוחה |
| מיתקן המשמש להדגרת ביצים | תא דגירה |
| תכנית הכוללת מיפוי ביצוע ורישום פעילות ניטור, לרבות תכנית לסקר מצב אוכלוסיית העופות והמזיקים בשטח העסק לאורך השנה, וכן פעולות הדברה ולרבות תיעודן על ידי מדביר מוסמך מורשה בהתאם לדרישות [תקנות רישוי עסקים (הדברת מזיקים), התשל"ה-1975](http://www.moag.gov.il/NR/rdonlyres/E916F1FE-AD26-4B10-9CE0-C74FD808D65B/0/takanot_rishuy_asakim_mezikim.pdf), המופיע ברשימת המדבירים של המשרד להגנת הסביבה והינו בעל היתר הדברה ייעודי לפעולה הנדרשת | תכנית ניטור והדברה למכרסמים, מעופפים ושאר מזיקים |
| תקנות מחלות בעלי חיים (מדגריות), תשכ"ז-1967 | תקנות |

* 1. **תנאים מוקדמים**
		1. בעל עסק לא יפעיל מדגריה אלא לאחר שהמנהל בדק אותה, אישר כי נבנתה בהתאם לתנאי היתר ההקמה ונתן לו רישיון מדגריה לפי תקנות מחלות בעלי חיים (מדגריות), תשכ"ז-1967, ובהתאם לתנאי הרישיון.
		2. לבקשה לרישיון עסק יצורפו כל אלה:
1. היתר הקמה ורישיון מדגריה מאת המנהל.
2. תכנית המדגריה אשר תכלול:
3. תרשים סביבה בקנה מידה 1:2500 ותרשים מגרש בקנה מידה 1:250 בהם יצוינו גבולות השטחים המיועדים למדגריה, מבנה המדגריה ומתקניה.
4. תכנית בקנה מידה 1:100 בה יצוינו תנוחה וחתך המדגריה, ממדיה, ייעוד כל חלל, סימון ציוד וקבועות סניטריות, לרבות מערכת ביוב ומתקן לסילוק פסולת.
5. תכנית להגברת הבטיחות הביולוגית, אשר תכלול אמצעים לצמצום הפוטנציאל להעברת מחוללי מחלות בין מדגריות, משקים ושאר מתקנים חיצוניים למדגריה.
	* 1. לבקשה לחידוש רישיון העסק יצרף בעל העסק הצהרה כי לא נערכו בעסק שינויים ממועד הגשת הבקשה הקודמת לרישיון או חידושו. במידה ונערכו שינויים - על בעל העסק לצרף תכנית כאמור בסעיפים 4.3.2 ו-4.3.3, ולפרט בה את השינויים שנערכו לשם בחינה ואישור של המנהל.
		2. **תשתיות**
6. כל שינוי בייעוד או במבנה המדגריה או בחצריה מחייב את אישור המנהל.
7. בעל העסק ימלא אחר הוראות המנהל בכל הנוגע לשינויים ו/או לתיקונים הדרושים במבנה ובמתקני המדגריה לשם הפעלתה התקינה.
8. מיקום מדגריה-המרחק בין מדגריה למדגריה או לכל מקום בו מוחזקים עופות, בין שהם חיים ובין שהם מתים, לרבות מקום בו נמצאת תוצרת עופות ו/או פסולת עופות, יהיה לפחות 300 מטר.
9. מבנה מדגריה- המדגריה תכלול את החדרים הבאים:
10. חדר אידוי אטום.
11. חדר קבלה לביצים.
12. חדר קירור לביצים.
13. חדר הדגרה ובו תאי דגירה.
14. חדר להעברת ביצים מתאי דגירה לתאי בקיעה.
15. חדר בקיעה ובו תאי בקיעה.
16. חדר למיון אפרוחים והחזקתם.
17. חדר ייעודי לאחסון כלי קיבול.
18. חדר לאחסון ולהכנת תרכיבים הכולל מקרר ייעודי.
19. מחסן ציוד.
20. חדר לניקוי וחיטוי הציוד.
21. חדר אוכל נפרד לעובדי המדגריה.
22. החדרים במדגריה יבנו באופן שתנועת ביצים, אפרוחים וציוד המשמש אותם תהיה חד כיוונית, כך שזרימת הייצור והתנועה במדגריה תהא מאזור נקי אל מלוכלך ויימנע מעבר מאזור מלוכלך לאזור נקי במטרה למנוע העברת מחוללי מחלה.
23. קירות המדגריה, הרצפות, התקרות והדלתות ייבנו מחומרים הניתנים לניקוי וחיטוי בקלות, שאינם סופחים לחות ואינם מחלידים.
24. כל פתחי המדגריה יהיו מרושתים בדרך שתמנע כניסת עופות, חרקים ונברנים.
25. מתקני המדגריה - מדגריה תצויד במיתקנים אלה:
26. מתקן להמתת אפרוחים וביצים מופרות שאושר ע"י המנהל.
27. מיתקן לסילוק פסדים שאישר המנהל.
28. מתקן לשטיפה וחיטוי משאיות שאושר ע"י המנהל.
29. בכניסה למדגריה צמוד לגדר תוקם מלתחה הכוללת את החדרים והמתקנים שלהלן:
30. חדר חיצוני להסרת ואחסון הבגדים.
31. מקלחת.
32. חדר הלבשה ללבישת בגדי עבודה נקיים.
33. תא שירותים שהכניסה אליו תהיה רק מחדר ההלבשה.
34. החדרים במלתחה יהיו מרוצפים והקירות חלקים, עשויים מחומר שאינו סופח לחות וניתנים לרחיצה.
35. במלתחה יותקנו ארונות, ספסלים, מתלים, סידורי חימום קבועות סניטריות לרבות כיור רחצה ומתקנים עבור אמצעים לשמירת היגיינה (סבוניות, מתקנים לאמצעים לייבוש ידיים).
	* 1. **גידור המדגריה**
36. היקף המדגריה כולו על כל המבנים והחצרות יהיה מוקף גדר אשר תמנע כניסת בני אדם וחדירת בעלי חיים משוטטים. גובה עין הרשת בגדר לא יעלה על 10 ס"מ, ויהיה בה שער הניתן לנעילה.
37. כניסת רכבים למתחם המדגריה תעשה אך ורק דרך שער ייעודי בו קיים מתקן לחיטוי רכבים מכל צדדיהם, שאושר לצרכי מטרה זו על ידי המנהל.
38. הגדר תהיה מעוגנת בתוך הקרקע וגובהה יהיה לפחות 1.50 מטר מעל פני הקרקע.
39. המרחק בין הגדר לבין המבנים ו/או המתקנים במדגריה לא יפחת מ-6 מטרים.
40. בעל העסק ידאג לשמור על חצר המדגריה, המבנה, המתקנים והציוד בה, לרבות מאווררים, פתחי ניקוז, נקיים מכל גרוטאות וציוד שאינו שייך למדגריה.
41. בעל העסק יתקין בשער הכניסה או סמוך אליו שלטים שעליהם כתובות המילים "הכניסה לזרים אסורה". על השלט יצוין מספר רישיון המדגריה באותיות גדולות וברורות הניתנות לקריאה בקלות.
	1. **תפעול מדגריה והטיפול בה**
		1. **טיפול בביצים**
42. לא יכניס אדם למדגריה ולא ידגיר בה ביצים מסוגים שונים של עופות או מגזעים קלים ומגזעים כבדים בעת ובעונה אחת.
43. לא יכניס אדם ביצים למדגריה אלא אם הוטבע מספר משק הרבייה על כל ביצה בחומר שאינו מחיק.
44. לא יבוצע חיטוי ביצים בעת קבלתן למדגריה אלא בחדר אידוי, בחומרים ובשיטה שאישר המנהל.
45. לא יוציא אדם ביצת דגירה משטח מדגריה, אלא לאחר השמדתה בהתאם להוראות המנהל, למעט ביצת דגירה שבוצע שיקוף שלה ונמצא כי אין בה עובר חי.
46. ביצי דגירה שלא בקעו בתום תקופת ההדגרה או שהוחלט שלא להמשיך בהדגרתן, ולמעט ביצי דגירה שבוצע שיקוף שלהן ונמצא כי אין בהן עובר חי , חייב בעל המדגריה להשמידן בתוך ארבע שעות מהוצאתן מתאי ההדגרה או ממיונן, לפי המאוחר מביניהם.
	* 1. **טיפול באפרוחים**
47. לא יחזיק אדם אפרוחים במדגריה, לרבות אפרוחים המיועדים להמתה, ולא יטפל בהם אלא בהתאם למפורט להלן:
48. בכל מקום שבו מוחזקים האפרוחים, אין בליטות או חריצים העלולים לפגוע בהם.
49. האפרוחים מוחזקים בתנאי טמפרטורה, לחות ואוורור המתאימים לסוגם, בהתאם להוראות המנהל.
50. האפרוחים לא מופלים מגובה העולה על חמישים סנטימטר, לרבות בשלב המיון.
51. האפרוחים לא נערמים זה על זה.
52. לא יוחזקו אפרוחים שמוינו להמתה למשך זמן העולה על 30 דקות ממיונם ועד להמתתם.
53. מסירת אפרוחים:
54. אפרוחים יוצאו ממדגריה בכלי קיבול חדש או בכלי הניתן לרחיצה וחיטוי.
55. אין להעביר אפרוחים או כלי קיבול ממדגריה למדגריה אלא בהתקיים שני אלה:
56. בהיתר מאת רופא וטרינר ממשלתי
57. ברכב הובלה נקי ומחוטא, שאושר על ידי המנהל ורשום בידי המנהל כרכב להובלת עופות, כאמור בתקנות מחלות בעלי חיים (הסדרת תנועת בעלי חיים בישראל) התשמ"ב-1982.
58. בכל מדגריה יהיו רק כלי קיבול המסומנים במספר רישיון המדגריה.
59. אין להוציא אפרוח ממדגריהאלא אם נתקיימו בו כל אלה
60. עברו פחות מ-24 שעות מזמן הוצאתו מתא הבקיעה.
61. טבורו סגור.
62. הוא יבש.
63. הוא עומד על רגליו.
64. עיניו בריאות ופקוחות.
65. משקלו לא יפחת מהמשקלים המזעריים שיקבעו מעת לעת [שירותי ההדרכה והמקצוע](http://shaham.moag.gov.il/Unit/animal/ofot/Pages/default.aspx) של משרד החקלאות.
66. המתת אפרוחים:
67. אפרוחים שיועדו לשיווק ולא הוצאו מהמדגריה לפי הפרק הרביעי לתקנות בתוך 10 שעות מתום המיון של אותו יום - חייב בעל המדגריה להמיתם בהתאם לתקנות, בתוך פרק זמן נוסף שלא יעלה על שעה.
68. המתה של אפרוחים והשמדה של ביצי דגירה במדגריה ייעשו באמצעות מיתקן שאישר הממונה (להלן - מיתקן מאושר) או לפי היתר זמני, בהתאם לתנאי האישור או ההיתר, לפי העניין.
69. במתקן מאושר יתקיימו כל אלה:
70. הוא בנוי באופן המבטיח כי מרגע הכנסתם של האפרוחים או ביצי הדגירה למיתקן הם יישארו בתוכו עד לאחר ההמתה או ההשמדה, לפי העניין.
71. הוא בעל מבנה, גודל ומהירות הפעלה המותאמים לסוגם של האפרוחים ולסוגן של ביצי הדגירה המוכנסים אליו.
72. קיים בו מנגנון הפסקה אוטומטי של פעולת המיתקן ומנגנון התראה חזותי וקולי על תקלות.
73. האפרוחים וביצי הדגירה מוכנסים אליו באופן המאפשר פעילות תקינה ורציפה שלו והמונע היערמות שלהם.
74. במקרה בו הכנסת האפרוחים למיתקן מבוצעת באמצעות מסוע, קיים מנגנון להפסקה אוטומטית של תנועת המסוע במקרה של תקלה במיתקן או הפסקת פעילותו.
75. קיימת עמדת בקרה לצורך גילוי מיידי של תקלה במיתקן או בהפעלתו, המאוישת על-ידי איש בקרה בכל עת שהמתקן מופעל אשר ידאג להפסקת כניסת האפרוחים אליו עד לבדיקת התקלה.
76. בעל המדגריה ידווח באופן מידי לממונה, על כל תקלה בהפעלת המיתקן שיש בה כדי לפגוע בהפעלתו התקינה והרציפה של המיתקן.
	1. **ניקיון**
		1. מדגריה על מתקניה וציודה תוחזק במצב נקי בכל עת .
		2. בסוף כל מחזור בקיעה יקוימו במדגריה סידורי תברואה אלה:
77. כל פסולת ופסדים יש לאסוף מיד לתוך מכלים הניתנים לאטימה ולסגירה הרמטית, ולהעבירם כאשר הם אטומים וסגורים לאתר הטמנה (מטמנה)שאושר ע"י המנהל; ובהתאם לכל הדרישות הנוגעות להובלת פסדים.
78. לאחר ביצוע האיסוף כאמור בסעיף דלעיל, יש לנקות ולחטא את החדרים, הרצפות, הקירות, הציוד בתכשירי חיטוי שאושרו על ידי המנהל;
79. את תאי הבקיעה, יש לנקות ולאדות או לחטא באופן יסודי.
	* 1. **חומרי הדברה ניקוי וחיטוי**
80. בעל העסק ידאג ליישום תכנית מאושרת ע"י המנהל לניטור והדברה של מכרסמים, מעופפים ושאר מזיקים העלולים לחדור אל העסק ולהוות מחוללי מחלות ו/או מפגע תברואי.
81. חומרי ההדברה, חומרי הניקוי וחומרי החיטוי המיועדים לשימוש בעסק יוחזקו באריזתם המקורית אשר מסומנים עליה סוג החומר, שמו וריכוזו.
82. החומרים יאוחסנו במקום נעול המיועד למטרה זו בלבד בהתאם לתנאי היתר הרעלים שניתן ע"י המשרד להגנת הסביבה.
	1. **עובדים**
		1. עובדים במדגריה ילבשו בגדי עבודה נקיים ושלמים, שישמשו אך ורק לצורך עבודה במדגריה.
		2. כל עובד במדגריה ייבדק אחת לשנה בדיקת צואה לסלמונלה, ויחזיק ברשותו תעודה מאת רופא המעידה על תוצאות הבדיקה.
		3. עובדים במדגריה לא יעבדו במשחטות, בשווקים, בגידול עופות או בטיפול בהם.
	2. **בדיקות והודעה על מחלות**
		1. בעל העסק יאפשר למפקח שהוסמך לפי פקודת מחלות בעלי חיים [נוסח חדש], תשמ"ה – 1985 ולרופא וטרינר ממשלתי לבקר במדגריה בכל עת כדי לדגום בדיקות, בכמות סבירה הדרושה לכך.
		2. בעל העסק יאפשר למנהל או לרופא וטרינר ממשלתי ליטול דגימות מהמדגריה או ימלא אחר הוראותיהם לשלוח דגימות מהמדגריה לצורך בדיקת אבחנה.
		3. בעל העסק יעביר בדיקות בהתאם לדרישת המנהל או רופא וטרינרי ממשלתי, למעבדה לבדיקה ולאבחון של עופות.
	3. **תיעוד ודיווח**
		1. **יומן מדגריה**
83. בעל העסק ינהל יומן מדגריה (להלן - היומן).
84. בעל העסק יערוך ביומן רישום יומי ורצוף של פעולות אלה:
85. תאריך קבלת ביצים למדגריה.
86. מספר ביצים שנתקבלו.
87. שם משק הרבייה בה הוטלו הביצים, מענו ומספר רישיונו.
88. תאריך הכנסת ביצים לתא דגירה, מספר הביצים ורישיון משק מקור הביצים;
89. תוצאות ההדגרה (פוריות, בקיעה, מספר אפרוחים פסולים).
90. תאריך הוצאת אפרוחים ממדגריה.
91. שם ומספר משק כפי שניתן על ידי השירותים הווטרינריים של מקבל האפרוחים ומענו.
92. תאריך ביצוע פעולות הדברה לפי תכנית ניטור והדברת מזיקים, לרבות התכשירים שבהם נעשה שימוש.
93. תאריך ביצוע פעולות ניקוי וחיטוי המדגריה ואידוי וחיטוי תאי הבקיעה, לרבות התכשירים שבהם נעשה שימוש.
94. מספר אפרוחים שהומתו והמועד והשעה בו בוצעה ההמתה.
	* 1. **מועד הרישום** - בעל העסק ירשום כל פעולה ביומן מיד אחרי ביצוע הפעולה וימלא פרטים מלאים ומדויקים.
		2. **מקום החזקת היומן** - בעל העסק יחזיק את היומן במדגריה כשהוא שלם (אין לתלוש מתוכו דפים).
		3. **שמירה על היומן** - בעל העסק ישמור את היומן למשך שנתיים ממועד הפעולה האחרונה שנרשמה בו.
		4. **תעודת מסירה**
95. לא יוציא אדם אפרוחים ממדגריה אלא אם צורפה אליהם תעודת מסירה בה צוינו פרטים אלה:
96. שם המדגריה וכתובתה.
97. מספר רישיון המדגריה.
98. מספר האפרוחים.
99. מין האפרוחים.
100. תאריך הבקיעה.
101. המקום ממנו נתקבלו הביצים וציון שם המשק ורישיון משק הרבייה שבה הוטלו הביצים.
102. גזע האפרוחים.
103. הטיפולים שנתנו לביצים או לאפרוחים, טיפולים אנטיביוטיים, חיסונים, וטיפולים אחרים.
104. יעד המשלוח כולל שם המשק ומספרו (כפי שניתן על ידי השירותים הווטרינריים במשרד החקלאות) של מקבל האפרוחים ומענו, מספר הרכב ופרטי הנהג ( שם ומספר תעודת זהות).
105. תאריך ושעת יציאת האפרוחים מהמדגריה.
106. תעודת מסירה תיערך בשלושה עותקים; אחד מהם יישאר במדגריה, השני יימסר יחד עם האפרוחים והשלישי יימסר לנהג.
107. תעודת מסירה תישמר הן במדגריה והן בידי מקבל האפרוחים שנתיים מיום הוצאתה ותוצג בפני המנהל או מי שיוסמך על ידו בכתב, לפי דרישתם.
	* 1. **אירוע חריג**
108. בעל העסק יתעד כל אירוע חריג וידווח למנהל לפי הפרטים הבאים:
109. בכל מקרה של הופעת מחלה במדגריה.
110. חריגות בפוריות, בקיעות ו/או תמותת עוברים.
	* 1. **מיתקן מאושר להמתה** - בעל מדגריה יתעד תקלות ואירועים חריגים שהתרחשו בעת הפעלת המיתקן המאושר והפעלת מיתקן חלופי שאושר ע"י הממונה.

**פרק 5 - הרשות הארצית לכבאות והצלה - תצהיר**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום ל' בחשון התשפ"ה (1 בדצמבר 2024), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום ל' בחשון התשפ"ה (1 בדצמבר 2024), לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום ל' בחשון התשפ"ה (1 בדצמבר 2024), לפי המוקדם מביניהם.**
	1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012, והתקנות על פיו.
		2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
		3. חוק רישוי עסקים התשכ"ח-1968 (להלן - החוק), והתקנות על פיו.
	2. **הגדרות**
		1. **"ברז כיבוי אש"** - ברז לכיבוי אש המתאים לתקן ישראלי ת"י 448 "הידרנט לכיבוי אש" על חלקיו.
		2. "**גפ"מ**" - גז פחמימני מעובה כהגדרתו בחוק הגז הפחמימני המעובה, התשפ"א-2020.
		3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות מערכת הגז לתקן ישראלי ת"י 158 מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ברישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |

* + 1. **"חוות מדגרה רגילה"** - מתחם הכולל מבנה מדגרה זעיר אחד או יותר מחסן זעיר, חדרי חשמל, מבני הלבשה, חדרי בקרה או משרדים בלבד.
		2. **"חוות מדגרה מורכבת"** - מתחם הכולל מבנה מדגרה גדול אחד או יותר, מבנים ומתקנים נוספים, כגון מחסנים, מכלי דלק, צוברי גז, ציוד ומתקני חימום.
		3. **"מבנה מדגרה זעיר"** - אחד מאלה:
1. מבנה פתוח שלא נעשה בשטחו שימוש בחומרים דליקים, למעט נסורת.
2. מבנה סגור שלא נעשה בשטחו שימוש בחומרים דליקים.
	* 1. "**מבנה מדגרה גדול**" - מבנה פתוח או סגור שנעשה בשטחו שימוש בחומרים דליקים.
		2. "**מבנה סגור**" - מדגרה עם קירות קבועים ללא פתחים או חלונות, למעט פתח כניסה.
		3. "**מבנה פתוח**" - מדגרה שאין לה קירות קבועים.
		4. **"מבנה מדגרה סגור חדש"** - מדגרה אשר בנייתה והגשת בקשה להיתר בנייה מתוכננת לאחר דצמבר 2014.
		5. **"מבנה מדגרה קיים"** - מדגרה אשר בנייתה הסתיימה וקיבלה היתר בנייה לפני דצמבר 2014.
		6. "**מדגרה**" - מבנה שבו מבוצעת פעולה להדגרת ביצים עד לבקיעת אפרוחים ושיווקם, לרבות חצר המבנה, ציוד המבנה והמתקנים המצויים בו.
		7. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, והמיועדים, בין השאר, לכל אחד מאלה:
3. מניעת דליקות והתפשטותן.
4. כיבוי דליקות, צמצום נזקיהן והקלת פעולות לכיבוי דליקות.
5. מילוט וחילוץ לכודים והקלת פעולות למילוטם ולחילוצם.
6. הצלת חיי אדם ורכוש.
7. דרכי התקשרות.
8. כל צורך הנדרש לביצוע פעולות כיבוי והצלה.
	* 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
		2. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
	1. **כללי**
		1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך כדי נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, מספר השוהים בו, מיקומו, שטחו ולפי כל דין, ולכל הפחות לפי מפרט זה.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 5.3.1 ו-5.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס, ובכל מקום שבו יש התייחסות במפרט לדרישות הנוגעות לבטיחות אש בעסק, הן יבואו נוסף לדרישות תקנות אלו.
		4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידתו בהוראות דיני התכנון והבנייה.
		5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן; בעל העסק או מי שמונה מטעמו לעסוק בתחום זה, מחויב להכיר את דרישות התקן ולוודא שתתקיים התאמה מלאה של העסק כנדרש.
		6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק העומדים בסתירה להוראות המפרט ולתנאי הרישיון.
		7. תחזוקת סידורי בטיחות אש והצלה:
9. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
10. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם נותן האישור נתן הוראות נוספות - בהתאם להוראות אלו.
	* 1. תיקון הוראות הנציב שאליהן מפנה מפרט זה יחול על העסק בהתאם להוראות סעיף 7ג4 לחוק.
	1. **הפרדות**
		1. בעל העסק ינקה ויחזיק את היקף שטח העסק נקי מצמחים, חומרים דליקים ומכל דבר אחר העלול להתלקח או לבעור, כמפורט להלן:
11. עסק שיש בו לפחות מבנה מדגרה זעיר אחד - קרקע ברוחב 3 מטר לפחות.
12. עסק שיש בו לפחות מבנה מדגרה גדול - קרקע ברוחב 5 מטר לפחות.
	1. **דרכי מוצא**
		1. המרחק המרבי הנמדד על נתיב ההליכה בין הנקודה המרוחקת ביותר במבנה מדגרה לבין דלת היציאה החיצונית הקרובה ביותר יענה על התנאים הבאים:
13. מבנה מדגרה סגור קיים - מרחק 60 מטר.
14. מבנה מדגרה סגור חדש - מרחק 60 מטר.
15. מבנה מדגרה פתוח - מרחק 120 מטר.
	1. **שילוט**
		1. בעסק יותקנו שלטים שבהם נכתב "יציאה" מעל פתחי העסק ובמקומות שבהם כיוון היציאה מהעסק לא נראה באופן ברור.
		2. הכיתוב על השלטים יהיה בגוון לבן על גבי רקע ירוק. גובה האותיות יהיה 15 סנטימטרים לפחות ועוביין יהיה 15 מילימטרים לפחות. המרווח בין האותיות יהיה 1 סנטימטר לפחות.
		3. לשלטים תותקן תאורה מרשת החשמל של הבניין וממקור חשמל עצמאי המבוסס על סוללות נטענות המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 מנורות: דרישות מיוחדות - מנורות לתאורת חירום, והוא יופעל בעת הפסקת חשמל או נפילה במתח רשת החשמל.
	2. **פריסת ברזי כיבוי**
		1. בעסק יותקנו ברזי כיבוי חיצוניים בקוטר של "2 בהתאם לתקן ישראלי ת"י 448 הידרנט לכיבוי אש חלק 1 וחלק 3, בפריסה הבאה: ברז כיבוי בסמוך לכניסה הראשית לעסק על גבי "גמל המים" וברזי כיבוי נוספים בהיקף העסק, כאשר המרחק בין 2 ברזים סמוכים לא יעלה על 200 מטר.
	3. **ציוד כיבוי**
		1. במדגרה תותקנה עמדות כיבוי אש בסמוך לפתחי היציאה ובמקומות נוספים כך שיתנו מענה לכיסוי כל שטח העסק.
		2. כל אחת מעמדות הכיבוי תכיל:
16. ברז כיבוי בקוטר "2.
17. 2 זרנוקים בקוטר "2 באורך 15 מ' כל אחד.
18. מזנק בקוטר "2.
19. גלגלון עם צינור בקוטר "3/4 עם מזנק צמוד.
20. מטפה אבקה במשקל של 6 ק"ג.

הציוד יאוחסן בארון שמידותיו לא יפחתו מ: גובה 120 ס"מ, רוחב 80 ס"מ, ועומק 30 ס"מ. על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
		2. בעסק יוצבו מטפי כיבוי מסוג אבקה יבשה במשקל של 6 ק"ג, ביחס שלא יפחת מהמפורט להלן:
1. במבנה מדגרה זעיר - מטף אחד לכל 500 מ"ר או חלק ממנו.
2. במבנה מדגרה גדול - מטף אחד לכל 500 מ"ר או חלק ממנו, ולא פחות מ-3 מטפי כיבוי.
	* 1. בדיקת המטפים ותחזוקתם תעשה לפי האמור בתקן ישראלי ת"י 129 חלק 1 מטפים מיטלטלים - תחזוקה.
	1. **מערכת החשמל**
		1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
		2. על גבי לוח חשמל יותקן שלט פולט אור שבו ייכתב "חשמל, לא לכבות במים".
		3. מערכת גילוי אש ועשן המותקנת בלוח החשמל תתוחזק במצב תקין, בכל עת.
		4. מערכת החשמל תיבדק אחת לחמש שנים.
	2. **מערכת הגפ"מ**
		1. מערכת הגפ"מ המשמשת את העסק תענה לתקן ישראלי ת"י 158 מתקנים לגזים פחמימניים מעובים (גפ"מ).
	3. **אישורים**
		1. בעל העסק ישמור בשטח העסק בכל עת את המסמכים המפורטים להלן, ויציגם או ימסרם לאדם המוסמך לבדוק עמידת העסק בדרישות לעיל:
3. אישור גורם מוסמך שמטפי הכיבוי הקיימים בעסק נבדקו בהתאם לתקן ישראלי ת"י 129 חלק 1, מטפים מיטלטלים - תחזוקה, ונמצאו תקינים.
4. אישור גורם מוסמך כי מערכת החשמל המותקנת במקום, נבדקה ונמצאה תקינה בהתאם לחוק החשמל ותקנותיו. על האישור לכלול התייחסות למיקום מפסק חשמל ראשי לשעת חירום (אם קיים), התייחסות למתקן פוטו-וולטאי (אם קיים), לתקינותו וכן טבלה המפרטת את מיקום לוחות החשמל, מספרם ואת גודל האמפר של כל לוח.
5. אישור על בדיקת התאמתה ותקינותה של מערכת הגז לתקן ישראלי ת"י 158 מתקנים לגזים פחמימניים מעובים (גפ"מ). את האישור ייתן בעל רישיון לעבודת גפ"מ לפי תקנות הגז (בטיחות ברישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו (אם קיימת מערכת גז בעסק).
	1. **נספחים**
		1. את פרסומי הרשות הארצית לכבאות והצלה, כולל תיקיית טפסים אחידים לאישורים, אפשר למצוא באתר הרשות הארצית לכבאות והצלה ולהורידם ממנו.